b'\n_START_ARTICLE_\nNarodna galerija Slovenije\n_START_PARAGRAPH_\nNarodna galerija Slovenije je osrednja galerija slovenskih likovnih del. Ustanovljena je bila leta 1918. Hrani najve\xc4\x8djo zbirko umetnin, ki so nastale na slovenskem ozemlju v obdobjih med srednjim vekom in modernizmom._NEWLINE_Svoje prostore ima v stavbi ljubljanskega Narodnega doma na Cankarjevi cesti.\n_START_SECTION_\nZgodovina\n_START_PARAGRAPH_\nSeptembra leta 1869, po Vi\xc5\xbemarskem taboru, se je skupina slovenskih rodoljubov zavezala, da bodo zgradili Slovenski dom. V ta namen so nabirali prostovoljne prispevke ter prirejali veselice. Dru\xc5\xa1tvo Narodna galerija je bilo ustanovljeno 18. septembra 1918. Del prostorov je prevzelo leta 1919, potem ko je eno leto razstavljalo umetnine v ljubljanski Kresiji. V prostore Narodnega doma, kot se je kasneje poimenoval, se je Narodna galerija preselila leta 1928. Prvo razstavo slovenskih avtorjev so odprli leta 1928, dokon\xc4\x8dno pa so jo uredili leta 1933. Leta 1945 je poslopje Narodnega doma postalo samo last Narodne galerije, ki je bila leta 1946 razgla\xc5\xa1ena za dr\xc5\xbeavno ustanovo. V zgradbi je ve\xc4\x8d let gostoval tudi Zavod za spomeni\xc5\xa1ko varstvo, telovadno dru\xc5\xa1tvo Partizan pa je ostalo do leta 2010.'